Rossiya uchinchi jahon urushining boshlanishiga yo'l qo'ymasligi ma'lum qilindi

Rossiya uchinchi jahon urushi boshlanishiga yo'l qo'ymaydi. Bu haqda mamlakat xavfsizlik kengashi raisi o'rinbosari Dmitriy Medvedev xabar berdi.
“Zamonaviy, ishonchli, samarali qurollar arsenali bugungi kunda Uchinchi jahon urushini boshlashga tayyor bo'lganlarning ambitsiyalarini sovitadi. Biz bunday holatga yo'l qo'ymaymiz. Ammo shuni doimo eslatib turishga majburmiz, agar mamlakatimizga hujum bo'lsa, darhol javob qaytariladi. Davlatimizga tahdid soladigan har qanday tajovuzga zarba beriladi”, — deydi siyosatchi.
Ma'lumot o'rnida, avvalroq Medvedev Rossiyaga qarshi joriy qilingan sanktsiyalar dunyoda qanday o'zgarishlarga olib kelishini sanab o'tgandi. Shuningdek, u Rossiya va NATO to'qnashuviga nima turtki bo'lishi ma'lum qilgandi.